AIŠKINAMASIS RAŠTAS

Dėl bešeimininkio turto priėmimo Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Lieptas ant metalinių atramų (koordinatės: X 6118329, Y 592141), esantis Molėtų r. sav., Luokesos sen., Jaurų II k., Molėtų rajono apylinkės teismo 2016 m. gruodžio 16 d. sprendimu civilinėje byloje Nr. 2YT-992-732/2016 pripažintas bešeimininkiu daiktu ir perduodamas Molėtų rajono savivaldybės nuosavybėn. Šiuo statiniu naudojasi vietos bendruomenė. Įregistravus statinį Molėtų rajono savivaldybės nuosavybėn, atsiras galimybė statinį pagal panaudos sutartį perduoti Luokesos bendruomenės centrui, kuris nori šį statinį tvarkyti ir prižiūrėti.

Parengto sprendimo projekto tikslas – priimti bešeimininkį turtą savivaldybės nuosavybėn ir perduoti jį Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas:**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1 ir 2 dalys;

Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunktis;

Molėtų rajono apylinkės teismo 2016 m. gruodžio 16 d. sprendimas civilinėje byloje Nr. 2YT-992-732/2016.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – racionaliai valdomas bešeimininkis turtas, esantis Molėtų rajono savivaldybės teritorijoje.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos):**

Bus reikalingos lėšos statinio kadastriniams matavimams atlikti ir teisinei registracijai. Išlaidų finansavimo šaltinis – savivaldybės biudžeto lėšos.

**6. Vykdytojai, įvykdymo terminai**

Molėtų rajono savivaldybės administracija.